‘ছাবা’র প্রচারে এবার কলকাতার রাজপথে দেখা মিলল ভিকির

কলকাতা: ভিকি কৌশল এবং রশ্মিকা মান্ডানার আসন্ন ছবি ‘ছাবা’। ইতিমধ্যেই বিভিন্ন জায়গায় শুরু হয়েছে এই ছবির প্রচার। আর এবার ‘ছাবা’র প্রচারে ভিকি কৌশল পৌঁছলেন কলকাতায়। তিলোত্তমার বিভিন্ন জায়গা বাঙালির ট্রেডিশনল ড্রেস কালো পাঞ্জাবি এবং সাদা পায়জামা, সাথে গলায় কালো ওড়না জড়িয়ে ড্যাসিং লুক নিয়ে ঘুরে বেড়ালেন তিনি। সাথে বাংলা ভাষায় অনুরাগীদের সঙ্গে কথা বলে সকলের মন জয় করে নিলেন তিনি।

আরও পড়ুন: ওটিটি প্ল্যাটফর্মে আসতে চলেছে নতুন ওয়েব সিরিজ ‘বিষহরি’

‘ছাবা’ ছবির প্রচারে এসে সাংবাদিকদের মুখোমুখি হয়ে ভিকি শুদ্ধ বাংলায় বলেন, ‘নমস্কার কলকাতা, কেমন আছো? আমার সিনেমা আসছে ‘ছাবা’। তাড়াতাড়ি পরিবার আর…’ একটু ভুলে গিয়েও হাসতে হাসতেই বলেন, ‘বন্ধুদের নিয়ে যেতে ভুলবে না। কারণ, এই বছর ভ্যালেন্টাইন্স ডে নয়, ‘ছাবা দিবস’ আসছে। ঠিক না?’, আর তাঁর এই কথায় উচ্ছ্বসিত হয়ে ওঠে সকল জনতা।

View this post on Instagram

A post shared by Vicky Kaushal (@vickykaushal09)

সারাদিন কলকাতার অলিগলিতে ঘুরে বেড়াতে দেখা যায় ভিকিকে। কড়া ডায়েট ভুলে ‘কলকাতার রসগোল্লা’ও চেখে দেখলেন তিনি।

উল্লেখ্য, ভ্যালেন্টাইনস ডে’র দিন অর্থাৎ ১৪ ফেব্রুয়ারি মুক্তি পেতে চলেছে ‘ছাবা’। ছবিতে ছত্রপতি সম্ভাজি মহারাজের চরিত্রে দেখা যাবে ভিকি কৌশলকে এবং তাঁর স্ত্রীর ভূমিকায় রশ্মিকাকে।

দেখুন অন্য খবর